2.

články 7, 7a a 7b sa nahrádzajú takto: „Článok 7 1. Členské štáty si môžu zachovať alebo zaviesť mýto a/alebo užívateľské poplatky na transeurópskej cestnej sieti alebo na ktoromkoľvek úseku svojej cestnej siete , na ktorom má obvykle významný objem medzinárodná nákladná doprava, za podmienok stanovených v odsekoch 2, 3 a 4 tohto článku a v článkoch 7a až 7j. 2. Členské štáty nezavedú na svojom území súčasne mýto a užívateľské poplatky ▐. Avšak, členské štáty, ktoré zavedú užívateľský poplatok vo svojej sieti, môžu zaviesť aj mýto za používanie mostov, tunelov a horských priechodov. 3. Mýto a užívateľské poplatky ║ nebudú priamo ani nepriamo diskriminujúce na základe štátnej príslušnosti dopravcu, členského štátu alebo tretej krajiny usadenia dopravcu alebo evidencie vozidla alebo podľa pôvodu či cieľa dopravnej operácie. 4. Členský štát môže zaviesť znížené sadzby mýta alebo užívateľských poplatkov alebo oslobodenie od povinnosti platiť mýto alebo užívateľské poplatky ║ pre vozidlá oslobodené od povinnosti inštalovať a používať záznamové zariadenie podľa nariadenia Rady (EHS) č. 3821/85 z 20. decembra 1985 o záznamovom zariadení v cestnej doprave (12) a v prípadoch, na ktoré sa vzťahuje článok 6 ods. 2 písm. a) a b) tejto smernice a za podmienok, ktoré sú v nej stanovené. 5. Do 31. decembra 2011 môže členský štát uplatniť mýto a užívateľské poplatky ║ len na vozidlá, ktoré majú maximálnu povolenú hmotnosť najmenej 12 ton. Od 1. januára 2012 sa uplatní mýto a užívateľské poplatky ║ na všetky vozidlá v zmysle článku 2 písm. d), ak členský štát nedospeje k záveru, že rozšírenie na vozidlá pod 12 ton by: (13) ▐ Článok 7a 1. Užívateľské poplatky sú úmerné dobe používania infraštruktúry a sú k dispozícii počas jedného dňa, týždňa, mesiaca a roka. Konkrétne mesačná sadzba nesmie byť vyššia ako 10 % ročnej sadzby, týždenná sadzba nesmie byť vyššia ako 5 % ročnej sadzby a denná sadzba nesmie byť vyššia ako 2 % ročnej sadzby . ▐ 2. Užívateľské poplatky vrátane správnych nákladov pre všetky kategórie vozidiel stanoví príslušný členský štát na úrovni, ktorá nepresiahne maximálne sadzby stanovené v prílohe II. Článok 7b 1. Poplatok za infraštruktúru vychádza zo zásady úhrady nákladov na infraštruktúru. Vážený priemerný poplatok za infraštruktúru sa vzťahuje na náklady na výstavbu, prevádzku, údržbu a rozvoj príslušnej infraštruktúrnej siete a na zabezpečenie bezpečnostných noriem na tejto sieti . Vážený priemerný poplatok za infraštruktúru môže zahrnúť aj návratnosť kapitálu alebo rozpätie zisku odvodené od trhových podmienok. 2. Poplatky za externé náklady sa budú vzťahovať na náklady na znečistenie ovzdušia spôsobené dopravou, náklady na hluk spôsobený dopravou alebo na obidva tieto faktory. Na cestných úsekoch, na ktorých sa vyskytuje preťaženie, môžu poplatky za externé náklady zahrnúť aj náklady na preťaženie v obdobiach, keď sú tieto cestné úseky zvyčajne preťažené. 3. Zohľadnené náklady sa budú vzťahovať na sieť alebo časť siete, kde sa vyberá mýto a na vozidlá, ktoré podliehajú povinnosti platiť mýto. Členské štáty môžu rozhodnúť, že sa bude nahrádzať len podiel na týchto nákladoch. Článok 7c 1. Poplatok za externé náklady sa odlišuje podľa typu cesty, emisnej triedy EURO (Príloha IIIa, tabuľka 1) a podľa časového obdobia v prípadoch, keď poplatok zahŕňa náklady na preťaženie alebo na hluk spôsobený dopravou. 2. Výška poplatku za externé náklady pre každú kombináciu triedy vozidla, typu cesty a časového obdobia sa stanoví podľa minimálnych požiadaviek, spoločného vzorca a maximálnej výšky účtovateľných externých nákladov v prílohe IIIa. 3 . Poplatok za externé náklady sa neuplatňuje na vozidlá, ktoré spĺňajú budúce emisné normy EURO v súvislosti s dátumami ustanovenými v príslušných pravidlách. 4. Výšku poplatku za externé náklady stanoví každý členský štát . Ak členský štát určí pre túto úlohu orgán, tento orgán bude právne a finančne nezávislý od orgánu, ktorý zodpovedá za riadenie alebo výber celého poplatku alebo jeho časti . Článok 7d 1. Členský štát vypočíta poplatok za infraštruktúru použitím metodiky založenej na hlavných zásadách výpočtu, ktoré sa stanovujú v prílohe III. 2. Pre koncesné mýto maximálna výška poplatku za infraštruktúru bude rovnaká alebo nižšia ako výška, ktorá by bola výsledkom použitia metodiky založenej na hlavných zásadách výpočtu stanovených v prílohe III. Takáto rovnosť sa hodnotí na základe primerane dlhého obdobia zodpovedajúceho povahe danej koncesnej zmluvy. 3. Dohody o mýte, ktoré už existovali 10. júna 2008, alebo na ktoré sa už vypísala verejná súťaž, alebo sa prijali odpovede na výzvy rokovať podľa rokovacieho konania v zmysle verejného obstarávania pred 10. júnom 2008 nepodliehajú povinnostiam stanoveným v odsekoch 1 a 2, ak tieto dohody zostávajú v platnosti a ak neboli podstatne zmenené a doplnené. Článok 7e 1. Vo výnimočných prípadoch týkajúcich sa infraštruktúry v horských oblastiach a mestských oblastiach a po informovaní Komisie je možné pripočítať prirážku k mýtu za infraštruktúru účtovanú na konkrétnych cestných úsekoch, ktoré podliehajú akútnemu preťaženiu, alebo ktorých používanie vozidlami je príčinou významného poškodzovania životného prostredia za podmienky, že: a) sa príjmy vyplývajúce zo zvýšenia investujú do financovania projektov na podporu trvalo udržateľnej mobility a priamo prispievajú k zmierneniu preťaženia alebo poškodzovania životného prostredia a ktoré sa nachádzajú v tom istom koridore ako cestný úsek, na ktorom sa uplatňuje zvýšenie; b) zvýšenie nepresiahne 15 % váženého priemerného poplatku za infraštruktúru vypočítaného podľa článku 7b ods. 1 a článku 7d s výnimkou situácie, keď sa vytvorené príjmy investujú do cezhraničných úsekov ▐ projektov na podporu trvalo udržateľnej mobility v oblasti infraštruktúry v horských regiónoch, a pritom zvýšenie nepresiahne 25 %; c) uplatnenie zvýšenia nevyústi do nespravodlivého prístupu ku komerčnej doprave v porovnaní s ostatnými používateľmi ciest; d) opis presného umiestnenia zvýšenia poplatku a dôkaz o rozhodnutí financovať projekty uvedené v písm. a) sa predloží Komisii pred uplatnením zvýšenia; a e) obdobie, na ktoré sa uplatní zvýšenie sa vopred definuje a obmedzí a je vzhľadom na očakávané príjmy konzistentné s finančnými plánmi a analýzou nákladov a výnosov pre projekty spolufinancované z príjmov zo zvýšenia. Prvý pododsek sa uplatní na nové cezhraničné projekty, ktoré sú predmetom dohody všetkých členských štátov zúčastnených na tom projekte. 2. Po informovaní Komisie je možné uplatniť zvýšenie aj na cestný úsek, ktorý predstavuje alternatívnu trasu k tej, na ktorú sa vzťahuje zvýšenie uvedené v odseku 1, ak: — by uplatnenie zvýšenia na cestu znamenalo odklonenie významnej časti premávky na túto alternatívnu trasu a — sa splnia podmienky stanovené v odseku 1 prvom pododseku písm. a) až e). 3. Zvýšenie je možné uplatniť na poplatok za infraštruktúru, ktorý sa odlišoval podľa článku 7f. 4. Keď Komisia dostane požadované informácie od členského štátu, ktorého úmyslom je uplatniť zvýšenie, musí túto informáciu sprístupniť členom výboru uvedeného v článku 9c. Ak Komisia dospeje k názoru, že plánované zvýšenie nespĺňa podmienky stanovené v odseku 1 alebo že plánované zvýšenie bude mať významný nepriaznivý účinok na hospodársky rozvoj okrajových regiónov, môže zamietnuť alebo žiadať zmenu a doplnenie plánov týkajúcich sa poplatkov predložených príslušným členským štátom podľa konzultačného postupu uvedeného v článku 9c ods. 2. 5. Na cestných úsekoch, kde sa splnia kritériá uplatnenia zvýšenia podľa odseku 1, nemôžu členské štáty vyberať poplatok za externé náklady, ak sa neuplatní zvýšenie. ▐ Článok 7f 1. Sadzby mýta, ktoré zahŕňajú len poplatok za infraštruktúru, sa budú odlišovať podľa emisnej triedy EURO (Príloha IIIa, tabuľka 1) takým spôsobom, aby žiadne mýto nebolo o viac ako 100 % vyššie ako mýto účtované rovnakým vozidlám, ktoré spĺňajú najprísnejšie emisné normy. 2. V prípade, že vodič nemôže pri kontrole predložiť doklady o vozidle, ktoré sú potrebné na overenie emisnej triedy EURO vozidla, členské štáty môžu uplatniť mýto na najvyššej možnej účtovateľnej úrovni, ak existuje možnosť následného navrátenia vybraného preplatku mýta. 3. Mýto, ktoré zahŕňa len poplatok za infraštruktúru, sa môže odlišovať aj s cieľom znížiť preťaženie, minimalizovať poškodenie infraštruktúry a optimalizovať využívanie príslušnej infraštruktúry alebo podporiť cestnú bezpečnosť za podmienky, že: a) odchýlka bude transparentná, zverejnená a bude k dispozícii všetkým používateľom za rovnakých podmienok a b) odchýlka sa uplatní podľa času dňa, typu dňa alebo ročného obdobia; c) žiadne mýto nebude o viac ako 500 % vyššie ako mýto účtované počas najlacnejšieho obdobia dňa, typu dňa alebo ročného obdobia. 4. Odchýlky uvedené v odsekoch 1 a 3 nemajú za cieľ vytvárať prídavné príjmy z mýta. Každé neplánované zvýšenie príjmov sa vyváži zmenami štruktúry odchýlky, ktorá sa zavedie do dvoch rokov od konca účtovného roka, v ktorom sa dosiahli dodatkové príjmy. 5. Ak mýto zahŕňa poplatok za externé náklady, odseky 1 a 3 sa neuplatnia na časť mýta, ktorá pozostáva z poplatku za infraštruktúru. Článok 7g 1. Aspoň šesť mesiacov pred zavedením nových úprav účtovania poplatku za infraštruktúru členský štát zašle Komisii: a) na úpravy mýta iné ako tie, ktoré sa týkajú koncesného mýta: — jednotkové hodnoty a iné parametre používané pri výpočte rôznych prvkov infraštruktúrnych nákladov a — jasné informácie o vozidlách zahrnutých do úprav mýta, o geografickom rozsahu siete alebo časti siete používaných pre každý výpočet nákladov a percento nákladov, ktoré sa má nahradiť. b) na úpravy mýta, ktoré sa týkajú koncesných mýt: — koncesné zmluvy alebo významné zmeny v takýchto zmluvách, — základný prípad, na ktorom poskytovateľ založil oznámenie o koncesii, ako je uvedené v prílohe VII B k smernici 2004/18/ES; tento základný prípad zahrnie odhadované náklady podľa článku 7b ods. 1 plánované v zmysle koncesie, očakávanú premávku rozdelenú podľa typov vozidiel, plánované úrovne mýta a geografický rozsah siete pokrytej koncesnou zmluvou. 2. Komisia vydá do šiestich mesiacov po tom, ako dostane potrebné informácie podľa odseku 1 stanovisko k tomu, či boli povinnosti vyplývajúce z článku 7d splnené. Stanoviská Komisie musia byť k dispozícii výboru uvedenému v článku 9c a Európskemu parlamentu. 3. Aspoň šesť mesiacov pred zavedením nových úprav pre účtovanie mýta na externé náklady členský štát zašle Komisii: a) presné informácie o mieste cestných úsekov, kde sa má účtovať poplatok za externé náklady s opisom triedy vozidiel, typu ciest a presných časových období, v ktorých sa bude poplatok za externé náklady meniť, b) plánovaný vážený priemer poplatku za externé náklady a celkové plánované príjmy, c) názov orgánu určeného podľa článku 7c ods. 4, aby stanovil sumu poplatku a svojho zástupcu, d) parametre, údaje a informácie, ktoré ukážu, ako sa uplatní metóda výpočtu stanovená v prílohe IIIa, e) predpokladané určenie účelu poplatku za externé náklady, f) špecifický plán uvádzajúci spôsob využitia dodatočného príjmu vytvoreného z poplatkov za externé náklady na zníženie negatívnych dôsledkov dopravy . 4. Komisia sa môže do šiestich mesiacov od prijatia informácií podľa odseku 3 rozhodnúť požiadať príslušný členský štát, aby prispôsobil navrhovaný poplatok za externé náklady, ak dospeje k názoru, že sa povinnosti stanovené v článkoch 7b, 7c, 7i alebo v článku 9 ods. 2 nesplnili. Rozhodnutie Komisie bude k dispozícii výboru uvedenému v článku 9c a Európskemu parlamentu. Článok 7h 1. Členské štáty nezavedú zľavy pre žiadnych používateľov v súvislosti so zložkou mýta, ktorú tvorí prvok externých nákladov poplatku. 2. Členské štáty môžu zaviesť zľavy z poplatku za infraštruktúru pod podmienkou, že: a) výsledná štruktúra poplatkov je úmerná, zverejnená a je k dispozícii všetkým používateľom za rovnaných podmienok a nevedie k prídavným nákladom tým, že sa premietne do podoby vyššieho mýta pre ostatných používateľov a b) takéto zľavy povedú v skutočnosti k úspore správnych nákladov a nepresiahnu 13 % poplatku za infraštruktúru, ktorý platia rovnaké vozidlá, ktoré nemajú nárok na zľavu alebo zníženie poplatku. 3. Podľa podmienok stanovených v článku 7f ods. 3 písm. b) a v článku 7f ods. 4, môžu sadzby mýta vo výnimočných prípadoch, konkrétne pre projekty vo výsostnom európskom záujme v odvetví nákladnej dopravy podliehať iným formám odchýlky, aby sa zabezpečila komerčná životaschopnosť takýchto projektov, keď sú vystavené priamej súťaži s inými druhmi dopravy zabezpečovanej vozidlami. Výsledné účtovné štruktúry budú priame, úmerné, zverejnené a prístupné všetkým používateľom za rovnakých podmienok a nebudú viesť k dodatočným nákladom tým, že by sa premietli do podoby vyššieho mýta pre ostatných používateľov. Komisia overí plnenie týchto podmienok pred zavedením predmetnej štruktúry účtovania. Článok 7i 1. Mýto a užívacie poplatky ║ sa budú uplatňovať a vyberať a ich platby sledovať takým spôsobom, ktorý predstavuje čo najmenšiu prekážku v plynulej premávke, aby sa predišlo povinným kontrolám alebo prehliadkam na vnútorných hraniciach Spoločenstva. S týmto cieľom musia členské štáty spolupracovať pri výbere metód, ktoré umožnia prepravcom uhrádzať užívateľské poplatky ║ 24 hodín denne aspoň na väčších predajných miestach, používať všetky bežné spôsoby úhrady, vo vnútri i mimo členských štátov, v ktorých sa uplatňujú. Členské štáty poskytnú vhodné zariadenia na miestach úhrad mýta a užívateľských poplatkov ║, ktoré budú spĺňať bežné normy cestnej bezpečnosti. 2. Úpravy výberu mýta a užívateľských poplatkov finančne alebo inak neopodstatnene neznevýhodnia nepravidelných používateľov cestnej siete v porovnaní s tými, čo používajú alternatívne spôsoby platby. Najmä v prípade, keď členský štát vyberá mýto alebo užívateľské poplatky ║ výlučne prostredníctvom systému, ktorý vyžaduje používanie palubnej jednotky vo vozidle, zabezpečí, aby príslušné palubné jednotky vo vozidle, ktoré spĺňajú požiadavky smernice Európskeho parlamentu a Rady 2004/52/ES (14), mohli získať všetci používatelia na základe primeraných správnych a hospodárskych úprav. 3. Ak členský štát uloží mýto na vozidlo, celková suma mýta, suma poplatku za infraštruktúru a suma poplatku za externé náklady sa uvedie v doklade, ktorý sa poskytuje dopravcovi , ak je to možné tak elektronickým spôsobom. 4. Poplatok za externé náklady sa stanoví a vyberá prostredníctvom elektronického systému, ktorý spĺňa požiadavky článku 2 ods. 1 smernice 2004/52/ES. Členské štáty spolupracujú, aby zabezpečili používanie interoperabilných elektronických systémov, ktoré je možné využívať na území iného štátu. Malo by sa tiež ustanoviť, že v prípade potreby je možné výšku poplatkov upraviť. 5. Len čo sa dokončí technická prevádzkyschopnosť služieb vyberania mýta založených na satelitnom navigačnom systéme Galileo, poplatky za externé náklady sa budú stanovovať a vyberať pomocou interoperabilného európskeho elektronického systému na výber mýta uvedeného v smernici 2004/52/ES. Článok 7j Touto smernicou sa neobmedzuje sloboda členských štátov, ktoré zavedú systém mýta a/alebo poplatkov za používanie infraštruktúry, ustanoviť za tieto poplatky vhodnú kompenzáciu bez toho, aby boli dotknuté články 87 a 88 Zmluvy , aj v prípade, ak by výsledné vybrané sumy klesli pod minimálne úrovne ustanovené v prílohe I .